અમદાવાદ: શહેરના અમરાઇવાડી વિસ્તારમાં આવેલ શિવાનંદનગરના ખુલ્લા મેદાનમાં રાત્રે કોઇ મારામારી અંગેનો પોલીસ કંટ્રોલને મેસેજ મળતાં અમરાઇવાડી પોલીસ સ્ટેશનની પીસીઆર વાન ત્યાં ગઇ હતી. પોલીસને જોઇ પાંચેક જણા દોડયા હતા. જેમાંથી કેટલાકે વાન પર પથ્થર ફેંકતાં વાનનો કાચ તૂટી ગયો હતો. પોલીસ પર પથ્થરમારાની ઘટના બનતાં પોલીસ કાફલો ખડકી દેવાયો હતો. પોલીસે આઠ જેટલા આરોપીઓ વિરુદ્ધ ગુનો નોંધી તપાસ શરૂ કરી છે.